《送外甥李渭进士赴举》
宋代·魏野

棠树抡材过礼闱，孤寒得解更光辉。
进身喜逐贤侯表，裹足愁分老母衣。
千里冬残伤独去，一家春尽待荣归。
头方念尔还如我，到阙何人许扣扉。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。